google/wiki40b huggingface dataset:
Λυσιάς Συρίας

Η Λυσιάς ήταν αρχαία ελληνική πόλη στη βόρεια Συρία.
Ο Κλαύδιος Πτολεμαίος την αναφέρει και ως Λυδία. Απείχε 30 μίλια βορείως της Απαμείας. Κτίστηκε στους χρόνους της δυναστείας των Σελευκιδών. Κατά τον γεωγράφο Στράβωνα βρισκόταν στην Απαμείτιδα λίμνη («υπέρ της λίμνης κειμένη της προς Απαμεία»), ανήκε στην επαρχία Κασσιώτιδα και εκείτο στην αριστερή όχθη του ποταμού Ορόντη.
Προφανώς το όνομα να σχετίζεται με τον Λυσία, επίτροπο του Αντιόχου Δ΄ Επιφανούς (175 -164 π.Χ.). Η πόλη χρησίμευε για την εμπορική (και ίσως στρατιωτική σύνδεση) της Λαοδίκειας με την Απάμεια. Κατά την εκπνοή του σελευκιδικού βασιλείου, η Λυσιάς αυτονομήθηκε υπό τον αυτόνομο Ιουδαίο τύραννο Σίλα που τον κατέβαλε ο Πομπήιος το 64 π.Χ.
Αργότερα οι Βυζαντινοί έκτισαν εκεί ένα φρούριο, γνωστό ως Βορζώ. Το 948/9 μ.Χ. ο διοικητής Abu al-Hagar κατέλαβε το κάστρο για λογαριασμό του εμίρη του Χαλεπίου Sayf al-Dawla, αλλά το 975 ο αυτοκράτωρ Ιωάννης Τσιμισκής το ανακατέλαβε από την δυναστεία των Χαμδανιδών. Αργότερα το 1090 ο Σελτζούκος διοικητής του Χαλεπίου Al-Dawla Aqsunqur κατέλαβε την Βορζώ. Το 1103 την κατέλαβαν οι Σταυροφόροι του Πριγκηπάτου της Αντιόχειας. Την εποχή εκείνη (1100 -1140) οι Δυτικοί προχώρησαν σε αλλαγές στην μηχανική και δομή του κάστρου. Στις 23 Αυγούστου 1188 ο Σαλαντίν κατέλαβε το φρούριο με στρατήγημα, αλλά μετά την βραχύχρονη κατοχή του ξαναπέρασε στα χέρια των Σταυροφόρων και έπαιξε σπουδαίο ρόλο σαν αμυντικό οχυρό του Πριγκηπάτου της Αντιόχειας.
Πρόκειται για την σημερινή Bourzey (‏قلعة برزويا) της βορειοδυτικής Συρίας.
Έμιλυ Ντεσανέλ

Βιογραφικά στοιχεία

Η Ντεσανέλ γεννήθηκε στο Λος Άντζελες, στην πολιτεία της Καλιφόρνια. Είναι κόρη του υποψήφιου για Όσκαρ κινηματογραφιστή και σκηνοθέτη Κάλεμπ Ντεσανέλ και της ηθοποιού Μαίρη Τζο Γουίρ. Έλκει την καταγωγή της από την Ιρλανδία και τη Γαλλία. Έχει μια αδερφή, τη Ζόι Ντεσανέλ. Η Έμιλυ είναι χορτοφάγος και αφοσιωμένη υποστηρικτής των δικαιωμάτων των ζώων. Η ίδια και η στενή της φίλη, Μέλανι Λύνσκεϊ, είναι μέλη της οργάνωσης PETA.
Η Ντεσανέλ αποφοίτησε από το Πρόγραμμα Εκπαίδευσης Επαγγελματιών Ηθοποιών του Πανεπιστημίου της Βοστώνης με Bachelor στις Καλές Τέχνες στο Θέατρο.
Πραγματοποίησε την πρώτη της εμφάνιση σε κινηματογραφική ταινία το 1994, και συγκεκριμένα στο «Το φιλοδώρημα των 2.000.000$». Επόμενος αξιόλογος ρόλος της ήταν στο έργο του Στήβεν Κινγκ «Rose Red» το 2002. Κατόπιν υποδύθηκε ρόλους στις ταινίες «Επιστροφή στο Cold Mountain», «Το Άλαμο» και «Spider-Man 2». Το 2004 το περιοδικό Interview την κατονόμασε ανάμεσα στις έξι ηθοποιούς που αξίζει να προσέξει κανείς.
Μετά την εμφάνισή της στην ταινία του 2005 με τίτλο «Εφιάλτης», η Ντεσανέλ κέρδισε το ρόλο της Δρ. Τέμπερανς Μπρέναν στη σειρά του τηλεοπτικού δικτύου FOX με τίτλο «Bones». Η σειρά βασίζεται στα μυθιστορήματα της πραγματικής δικανικής ανθρωπολόγου Κάθυ Ρέιτς. Για τη συμμετοχή της στη σειρά κέρδισε μια υποψηφιότητα για Βραβείο Satellite το 2006 και μια για Teen Choice Award το 2007. Από την έναρξη της τρίτης σαιζόν της σειράς εκτελεί και χρέη συμπαραγωγού.
Τώνης Μαρούδας

Βιογραφικό

Γεννήθηκε στην Πάτρα στις 17 Μαρτίου 1920 και από πολύ μικρή ηλικία αναγκάστηκε να δουλέψει όταν έμεινε ορφανός από πατέρα. 16 ετών έφυγε για την Αθήνα και το 1937 έβγαλε τον πρώτο του δίσκο. Μεγαλύτερη επιτυχία του ήταν το τραγούδι Τι΄ναι αυτό που το λένε αγάπη το οποίο τραγούδησε μαζί με την Σοφία Λόρεν για την ταινία Το παιδί και το δελφίνι, ο δίσκος πούλησε πάνω από 2.500.000 δίσκους παγκοσμίως. Το 1961 κέρδισε το Δ΄ βραβείο στο φεστιβάλ τραγουδιού της Θεσσαλονίκης με το τραγούδι Γεράματα. 
Πέθανε στις 22 Ιουλίου 1988 από καρκίνο. Ήταν παντρεμένος με την Ερασμία και είχαν δυο γιους τον Τάκη και τον Μιχάλη. Από το 2009 ο Δήμος Πατρέων διοργανώνει προς τιμήν του εκδηλώσεις, τα Μαρούδεια - τι 'ναι αυτό που το λένε αγάπη με τριήμερες εκδηλώσεις.
Μάριο Τρέβι

Βιογραφία

Πέρασε την παιδική του ηλικία στη φτώχεια στη μεταπολεμική Ιταλία. Στην ηλικία των δέκα ετών άρχισε να τραγουδάει στις παραστάσεις του Κουκλοθεάτρου, οι οποίες διεξήχθησαν στα υπόγεια κουτουκακια της χώρας του όλα δωρεάν, τραγουδούσε για να διασκεδάσει το κοινό. Κατά τη διάρκεια της παιδικής ηλικίας του, είχε αρκετές θέσεις εργασίας ως οικοδόμος και ένας βοηθός σε ένα κατάστημα του Draper στη Νάπολη, αλλά δεν εγκατέλειψε ποτέ το πάθος του για το τραγούδι, ειδικά για τον τραγουδιστή Σέρτζιο Μπροῦνι (Sergio Bruni).
Σε ηλικία 14 ετών ξεκίνησε σπουδές τραγουδιού με μαέστρο Attilio Staffelli, καθηγητής στο Ωδείο San Pietro a Majella στη Νάπολη.
Το 1960 έκανε το ντεμπούτο του στο Festival di Napoli (Φεστιβάλ της Νάπολης), όπου θα παραστεί δέκα φορές, μέχρι το 1970. Ένα από τα σημαντικότερα τραγούδια, έφερε στο φεστιβάλ της Νάπολης, είναι Indifferentemente (Ανεξάρτητα) αδιάφορο ' , τραγουδιέται από τον Марио Эббейт (Mario Abbate) το 1963 και έγινε ένα παγκόσμιο κλασικό τραγούδι, μεταφράστηκαν σε πολλές γλώσσες και τραγουδιέται από τους τραγουδιστές, όπως η Μίνα, Amii Stewart και ο Φρανκ Σινάτρα.
Από το 1973 έως 1981 θα επικεντρωθεί, μαζί με τον Марио Мерола (Mario Merola) και Пино Мауро (Pino Mauro), ο αναγεννημένος μελόδραμα ναπολιτάνικη. Δραματοποιείται στον εικοστό μάθημα θεάτρου είναι να θυμόμαστε 'Α paggella, 1977, έγινε ταινία το 1980, καθώς η La pagella (κάρτα έκθεσης).
Κατά τη διάρκεια της καριέρας του έχει καταγράψει πάνω από 800 τραγούδια και περιόδευσε σε διάφορα μέρη του κόσμου, όπως στην Ευρώπη, τον Καναδά και τις Ηνωμένες Πολιτείες της Αμερικής, που εκτελεί στο Madison Square Garden στη Νέα Υόρκη και την Ακαδημία της Μουσικής Μπρούκλιν.
Στις 26 Νοεμβρίου 2005 διορίστηκε Ιππότης της Μάλτας.
Στις 17 Απριλίου του 2010 το ντεμπούτο με την επίδειξη MARIO TREVI Luna Bianca in concerto (Ο Μάριο Τρέβι λευκό φεγγάρι στη συναυλία), αποδίδοντας με την επανεξέταση των κλασικών τραγουδιών ναπολιτάνικης με συμφωνίες που συνάπτονται από την τέχνη σε συνδυασμό με τον επιταχυνόμενο ρυθμό της λαϊκής λυρική ναπολιτάνικη.
Μεγάλη Στρατιωτική και Ναυτική Εγκυκλοπαίδεια

Η Μεγάλη Στρατιωτική και Ναυτική Εγκυκλοπαίδεια (στην εποχή της, αναφερόμενη και ως: Μεγάλη Στρατιωτική και Ναυτική Εγκυκλοπαιδεία) ήταν μια εξάτομη έκδοση, που εκδόθηκε μεταξύ των ετών 1929-1930.
Γκαρθία Ίνιγεθ της Παμπλόνα

Μάχες με τον χαλίφη της Κόρδοβας

Ο ίδιος μαζί με τον ευγενή του Μουσά-ιμπν-Μουσά-ίμπν-Φορτούν των Μπανού Κασί εξεγέρθηκαν κατά του εμίρη της Κόρδοβας (843), ο εμίρης Άμπντ-αρ-Ραχμάν Β΄ συνέτριψε την εξέγερση και σκοτώθηκε ο Φορτούν.  Ο Γκαρθία Ίνιγεθ Α΄ διαδέχτηκε τον πατέρα του στον θρόνο της Παμπλόνα που πέθανε το 852 . Ο Μουσά-ιμπν-Μουσά-ίμπν-Φορτούν στην συνέχεια συμμάχησε με τον εμίρη της Κόρδοβας Μωχάμετ Α΄ αναγκάζοντας τον Γκαρθία να αναζητήσει τον χριστιανό βασιλιά των Αστουριών σαν σύμμαχο. Οι Βίκινγκ συνέλαβαν τον Γκαρθία Ίνιγεθ (859) αναγκάζοντας τον να πληρώσει ένα εξωφρενικό ποσό 70.000 χρυσών δηναρίων για την απελευθέρωση του. Την ίδια χρονιά ο Μουσά-ιμπν-Μουσά επιτέθηκε στην Παμπλονέζικη πόλη της Αλμπέλντα, στην μάχη της Αλμπέλντα που ακολούθησε ο Γκαρθία και ο σύμμαχος του Ορντόνο Α΄ των Αστουριών συνέτριψαν τον Μουσά-ιμπν-Μουσά σκοτώνοντας 10.000 ευγενείς του. Την επόμενη χρονιά ο Μωχάμετ Α΄ της Κόρδοβας επιτέθηκε στην Παμπλόνα για αντίποινα (860), ο Φορτούν γιος και διάδοχος του Γκαρθία αιχμαλωτίστηκε.  
Στην συνέχεια ο Γκαρθία Ίνιγεθ πραγματοποίησε συμμαχίες με τους εσωτερικούς αντιπάλους των χαλίφηδων, συμμάχησε (870) με τον μουσουλμάνο επαναστάτη Άρμους-ιμπν-Ουμάρ-ιμπν-Άρμους που σκότωσε τον ανιψιό του Γκαρθία και την επόμενη χρονιά συμμάχησε με τους γιους του Μουσά-ιμπν-Μουσά που επαναστάτησαν εναντίον της Κόρδοβας. Οι πληροφορίες από τότε για τον Γκαρθία Ίνιγεθ είναι ελάχιστες αλλά δεν αναφέρεται πουθενά ότι πέθανε ούτε η ύπαρξη αντιβασιλείας. Ο γιος του Φορτούν Γκαρθές ελευθερώθηκε και ανέλαβε τον θρόνο το 880 αλλά δεν υπάρχει καμιά απόδειξη ότι τότε ο ίδιος ο Γκαρθία Ίνιγεθ ήταν ζωντανός. Ο Μπαλπάρντα αναφέρει παράδοση σύμφωνα με την οποία πολέμησε στην μάχη του Αιμπάρ εναντίον του εμίρη της Κόρδοβας και σκοτώθηκε εκεί (882) αλλά δεν έχει επιβεβαιωθεί και η ηλικία του ήταν πολύ μεγάλη για να πολεμήσει σε μάχη.
Avatar: The Last Airbender Trading Card Game

Το Avatar: The Last Airbender Trading Card Game είναι παιχνίδι με κάρτες βασισμένο στην αμερικάνικη σειρά κινουμένων σχεδίων του τηλεοπτικού καναλιού Nickelodeon, Avatar: The Last Airbender.
Σφαγή του Μονάχου

Η λεγόμενη Σφαγή του Μονάχου έγινε κατά τη διάρκεια των Θερινών Ολυμπιακών Αγώνων του 1972, όταν μέλη της Ισραηλινής αποστολής έπεσαν θύματα απαγωγής από την παλαιστινιακή τρομοκρατική οργάνωση Μαύρος Σεπτέμβρης. Η απαγωγή έληξε με αποτυχημένη επέμβαση της γερμανικής αστυνομίας, κατά την οποία σκοτώθηκαν 9 αθλητές, ένας αστυνομικός και πέντε από τους απαγωγείς. Μαζί με τους δυο αθλητές που είχαν δολοφονηθεί νωρίτερα, ο τελικός απολογισμός έφτασε τους 17 νεκρούς.

Πρόλογος

Οι Ολυμπιακοί Αγώνες του 1972 βρίσκονταν στη δεύτερη εβδομάδα διεξαγωγής τους. Η Ολυμπιακή Επιτροπή της Δυτικής Γερμανίας είχε δημιουργήσει μία φιλική ατμόσφαιρα στο Ολυμπιακό Χωριό του Μονάχου, με σκοπό να διαγραφούν οι μνήμες της στρατοκρατικής εικόνας της Γερμανίας στον πόλεμο και συγκεκριμένα κατά τους Ολυμπιακούς Αγώνες του 1936 στο Βερολίνο οι οποίοι είχαν γίνει αντικείμενο εκμετάλλευσης από τον δικτάτορα των Ναζί, Αδόλφο Χίτλερ, για λόγους προπαγάνδας.
Στο ντοκιμαντέρ "One Day in September" αναφέρεται ότι η ασφάλεια στο χωριό των αθλητών ήταν σκοπίμως χαλαρή και πολλές φορές οι αθλητές έρχονταν ή έφευγαν από το Χωριό χωρίς να προσκομίζουν την απαραίτητη ταυτότητα. Πολλοί αθλητές παρέκαμπταν τα σημεία ελέγχου της ασφάλειας και σκαρφάλωναν πάνω από τους φράχτες που περιέβαλλαν το Χωριό.
Η απουσία ένοπλου προσωπικού είχε ανησυχήσει τον αρχηγό της αποστολής του Ισραήλ, Σμουελ Λάλκιν, πριν ακόμα η ομάδα του καταφτάσει στο Μόναχο. Σε συνέντευξή του σε δημοσιογράφους αργότερα, ο Λάλκιν είπε πως είχε επίσης εκφράσει την ανησυχία του στις αρμόδιες αρχές σχετικά με τα καταλύματα της αποστολής. Φιλοξενήθηκαν σε ένα σχετικά απομονωμένο τμήμα του Ολυμπιακού Χωριού, σε ένα μικρό κτήριο κοντά στην πύλη, το οποίο αισθανόταν πως έκανε την ομάδα του ιδιαίτερα ευάλωτη σε ενδεχόμενη εξωτερική επίθεση. Οι Γερμανικές αρχές διαβεβαίωσαν τον Λάλκιν ότι θα παρείχαν επιπλέον ασφάλεια στην αποστολή του Ισραήλ, αλλά ο Λάλκιν αμφιβάλλει ότι αυτά τα επιπλέον μέτρα είχαν ληφθεί ποτέ.
Οι διοργανωτές των Αγώνων ζήτησαν από τον Δυτικογερμανό ψυχολόγο Τζορτζ Σίμπερ να δημιουργήσει 26 σενάρια τρομοκρατίας που θα τους βοηθούσαν στο σχεδιασμό της ασφάλειας. Στην "Κατάσταση 21" που δημιούργησε, προέβλεψε με ακρίβεια την εισβολή ένοπλων Παλαιστινίων στα καταλύματα που διέμενε η αποστολή του Ισραήλ, με σκοπό να σκοτώσουν και να κρατήσουν ομήρους, ώστε να απαιτήσουν την απελευθέρωση των φυλακισμένων τους από το Ισραήλ και να φύγουν από τη Γερμανία με ένα αεροπλάνο.
Οι διοργανωτές αρνήθηκαν να προχωρήσουν στην προετοιμασία για την "Κατάσταση 21" και των άλλων σεναρίων, έχοντας ως δεδομένο ότι αν φύλαγαν τους αγώνες, εναντιωνόταν στο στόχο των "Ανέμελων Αγώνων" χωρίς αυστηρά μέτρα ασφαλείας.
Εύα Καϊλή

Βιογραφικά στοιχεία

Γεννήθηκε το 1978 στη Θεσσαλονίκη και σπούδασε στην Αρχιτεκτονική σχολή του Αριστοτελείου Πανεπιστημίου Θεσσαλονίκης. Πραγματοποίησε μεταπτυχιακές σπουδές στο τμήμα Διεθνών και Ευρωπαϊκών Σπουδών του Πανεπιστημίου Πειραιά καθώς και στο εργαστήρι δημοσιογραφίας. Εργάστηκε ως δημοσιογράφος στο τηλεοπτικό κανάλι "Mega Channel" παρουσιάζοντας το δελτίο ειδήσεων του Σαββατοκύριακου. 
Στις δημοτικές εκλογές του 2002 εξελέγη δημοτική σύμβουλος Θεσσαλονίκης. Στις εκλογές του 2004 έθεσε υποψηφιότητα για πρώτη φορά στην περιφέρεια Α' Θεσσαλονίκης με την υποστήριξη του ΠΑΣΟΚ καταταφέρνοντας να καταλάβει εκλόγιμη θέση, την οποία εν τέλει δεν ανέλαβε λόγω της απόφασης του τότε προέδρου του ΠΑΣΟΚ, Γιώργου Παπανδρέου να κρατήσει την έδρα της Θεσσαλονίκης. Στις εκλογές του 2007 εξελέγη για πρώτη φορά βουλευτής Α΄ Θεσσαλονίκης, ενώ στις εκλογές του 2009 επανεξελέγη. Στις εκλογές του 2012 αναδείχθηκε πρώτη σε ψήφους, αλλά δεν ανέλαβε λόγω της απόφασης του τότε προέδρου του ΠΑΣΟΚ, Ευάγγελου Βενιζέλου να κρατήσει την έδρα της Θεσσαλονίκης. Την περίοδο 2013 - 2014 διετέλεσε πρόεδρος του Κέντρου Ερευνών για Θέματα Ισότητας και Ίσων Ευκαιριών του Υπουργείου Εσωτερικών.
Στις ευρωεκλογές του 2014 εξελέγη πρώτη ευρωβουλευτής με την Ελιά - Δημοκρατική Παράταξη (S&D) με 122.054 ψήφους. Σήμερα είναι η Πρόεδρος της Επιτροπής για το Μέλλον της Επιστήμης και Τεχνολογίας και του τμήματος επιστήμης και μέσων μαζικής ενημέρωσης στο Ευρωκοινοβούλιο. Ως μέλος της Επιτροπής Βιομηχανίας, Έρευνας και Ενέργειας, είναι εισηγήτρια για Blockchain, DLTs και AI για το S&D. Είναι ιδρύτρια του Future Forum, το Φορουμ για το Μέλλον. Πρόεδρος της Αντιπροσωπείας για τις σχέσεις του Ευρωπαϊκού Κοινοβουλίου με το ΝΑΤΟ. Μέλος της Οικονομικής Επιτροπής, και μέλος της εξεταστικής επιτροπής για τη διερεύνηση καταγγελόμενων παραβιάσεων και περιπτώσεων κακοδιοίκησης κατά την εφαρμογή της νομοθεσίας της ΕΕ, σε σχέση με τη νομιμοποίηση εσόδων από παράνομες δραστηριότητες, τη φοροαποφυγή και τη φοροδιαφυγή. 
Διακρίθηκε ως Ευρωβουλευτής της Χρονιάς για την Ψηφιακή Εποχή το 2018, ενώ είναι η μόνη Ελληνίδα, που επίσης κάθε χρόνο ήταν ανάμεσα στην λίστα των 50 καλύτερων ευρωβουλευτών.
Στις ευρωεκλογές του 2019 επανεξελέγη ευρωβουλευτής με το Κίνημα Αλλαγής λαμβάνοντας 145.650 ψήφους.
Ποταμολογία

Η Ποταμολογία, ή ποτάμια υδρολογία, είναι ένας ιδιαίτερος επιστημονικός κλάδος της Υδρολογίας με κύριο αντικείμενο έρευνας και μελέτης κάθε τι επιστητό που έχει σχέση με ποταμούς και των καθεστώτων που δημιουργούνται εξ αυτών στο οικοσύστημα γενικά, όπως π.χ. τα ποτάμια συστήματα, τη κατανομή τους, τύπους απορροής, ποτάμιες ροές και παραμέτρων αυτών, αποστραγγίσεις κ.λπ..

Ιδιαίτερο επίσης ενδιαφέρον αποδίδει στις διάφορες διακυμάνσεις τους καθώς και στις διάφορες γεωμορφές για παροχές και εκμετάλλευση ή αναβάθμιση αυτών σε συνεργασία με πολλές άλλες επιστήμες.
Πρωτάθλημα πετοσφαίρισης Α1 εθνικής κατηγορίας γυναικών 1998-1999

Το πρωτάθλημα πετοσφαίρισης Α1 εθνικής κατηγορίας γυναικών για την σεζόν 1998-99 ξεκίνησε στις 3 Οκτωβρίου 1998 και η κανονική του περίοδος ολοκληρώθηκε στις 13 Μαρτίου 1999. Πρωταθλήτρια αναδείχθηκε η ομάδα του Φ.Ο. Βριλησσίων, με δευτεραθλητή τον Παναθηναϊκό.

Πλέι οφ

Στα πλέι οφ μεταφέρθηκαν τα αποτελέσματα της κανονικής περιόδου, και οι σειρές κρίθηκαν στις τρεις νίκες.
Codex Tchacos

Ο πάπυρος

Η σημαντικότητά του έγκειται στο γεγονός ότι περιέχει το πρώτο γνωστό σωζόμενο αντίγραφο του Ευαγγελίου του Ιούδα, ένα κείμενο που χαρακτηρίστηκε αίρεση από την πρώιμη χριστιανική εκκλησία και κρύφτηκε για 1700 χρόνια πριν από την επανακάλυψή του.
Ο κώδικας ανακαλύφθηκε στην Ελ Μίνυα  της Αιγύπτου, στη δεκαετία του 1970, αλλά δεν εξετάστηκε, ούτε μεταφράστηκε, έως το 2001, όταν η ιδιοκτήτριά του, Frieda Nussberger-Tchacos, το παρέδωσε στο ίδρυμα αρχαίας τέχνης Μαικήνας (Maecenas Foundation for Ancient Art), στη Βασιλεία της Ελβετίας. Πήρε το όνομά του από τον Δημάρατο Τσάκο, πατέρα της δωρήτριας, που παρέδωσε το χειρόγραφο τον Σεπτέμβριο του 2000. 
Τον Απρίλιο του 2006 δημοσιεύθηκε η πλήρης μετάφραση του κειμένου, με εκτεταμένες αναφορές, (National Geographic Society), The Gospel Of Judas (ISBN 1-4262-0042-0, Απρίλιος 2006). Το National Geographic έπαιξε σημαντικό ρόλο στην αποκατάσταση και συντήρηση του κώδικα.
1042 Αμαζών

Φυσικά χαρακτηριστικά

Η μέση διάμετρος της Αμαζόνος εκτιμάται σε 73,64 χιλιόμετρα. O φασματικός τύπος της είναι άγνωστος, ενώ το άλβεδό της είναι 0,0392.
Κόσμος 2470

Αποστολή

Εκτοξεύτηκε με πύραυλο Rokot με ανώτερο στάδιο Briz-KM από το κοσμοδρόμιο του Πλεσέτσκ την 1η Φεβρουαρίου 2011 (14:00 UTC). Ο Rokot λειτούργησε όπως προβλέπονταν, την δεύτερη φορά που έπρεπε να πυροδοτηθεί το Briz-KM προκειμένου να θέσει τον δορυφόρο στην τροχιά, το σύστημα απέτυχε, αφήνοντας έτσι τον δορυφόρο σε ενδιάμεση τροχιά. Το κέντρο ελέγχου δεν μπόρεσε να έρθει σε επαφή με τον δορυφόρο μετά την εκτόξευση και η επικοινωνία επετεύχθη τελικά την επομένη. Τελικά τέθηκε σε χαμηλή περιγήινη τροχιά με περίγειο 368,8 km και απόγειο 1021,1 km, με τροχιακή κλίση 99,4 μοιρών.
Στις 24 Φεβρουαρίου 2011 ο υφυπουργός Άμυνας, Βλαντίμιρ Ποπόφκιν, ανακοίνωσε ότι ο Κόσμος 2470 δεν θα μπορούσε να πραγματοποιήσει την αποστολή του και ότι δεν θα χρησιμοποιούνταν από τις Ρωσικές Ένοπλες Δυνάμεις. Προσέθεσε πως ενδεχομένως θα μπορούσε να αξιοποιηθεί για την δοκιμή διαφόρων συστημάτων ελέγχου. Την 1η Μαρτίου παρουσίασαν βλάβη και τα συστήματα προσανατολισμού, με συνέπεια ο δορυφόρος να στραφεί με τέτοιο τρόπο που να μην είναι δυνατό για τα ηλιακά πάνελ του να παράγουν ηλεκτρισμό.
Αναμένονταν να μπει στην ατμόσφαιρα στις 15 Ιουλίου 2013.
Καρυωτάκης (τηλεοπτική σειρά)

Υπόθεση

Η σειρά περιγράφει τη ζωή του ποιητή Κώστα Καρυωτάκη (Δημοσθένης Παπαδόπουλος). Παρακολουθεί την ζωή του από τα εφηβικά του χρόνια και φωτίζει άγνωστες πτυχές της καλλιτεχνικής και επαγγελματικής ζωής του. Ιδιαίτερη θέση κατέχει το κομμάτι της σχέσης του με την ποιήτρια Μαρία Πολυδούρη (Μαρία Κίτσου). Μέσα από τις ζωές των δύο πρωταγωνιστών, προβάλλεται η πολιτικά και κοινωνικά ταραγμένη περίοδος των δεκαετιών του 1910 και του 1920.
Τροία (2004)

Η πλοκή

Το έπος της Ιλιάδος αφηγείται γεγονότα του λεγόμενου Τρωικού Πολέμου, που διαδραματίζονται κατά τον δέκατο χρόνο της πολιορκίας κάτω από τα τείχη της Τροίας. Αφορμή για το ξέσπασμα του πολέμου  η αρπαγή της Ωραίας Ελένης (Ντιάνε Κρούγκερ) από τον  Πάρι (Ορλάντο Μπλουμ) γιο του Βασιλιά Πρίαμου (Πήτερ Ο'Τουλ) της Τροίας, ενώ εκείνη ήταν η σύζυγος του Μενέλαου (Μπρένταν Γκλίσον), βασιλιά της Σπάρτης. Oι Έλληνες ενώνουν τις δυνάμεις τους υπό την αρχηγία του Αγαμέμνωνα (Μπράιαν Κοξ) αδερφού του Μενελάου και Βασιλιά των Μυκηνών και εκστρατεύουν στην Τροία, στα Μικρασιατικά παράλια επιζητώντας να αποκατασταθεί η τιμή. Ανάμεσά τους ο Αχιλλέας (Μπραντ Πιτ) των Μυρμιδόνων και ο Οδυσσέας (Σον Μπιν) . Η διαμάχη Αχιλλέα - Αγαμέμνωνα θα επιφέρει την οργή του Αχιλλέα με αποτέλεσμα την παροδική απουσία του από  το πεδίο της μάχης αλλά και παράπλευρες απώλειες για το στρατόπεδο των Δαναών, ανάμεσα στις οποίες και ο θάνατος του ξαδέλφου του Πάτροκλου. Τα ηνία στο στρατόπεδο των Τρώων κρατά ο πρίγκιπας Έκτορας ( Έρικ Μπάνα), αδερφός του Πάρη, που μάχεται μέχρι τέλους για να  προστατεύσει την οικογένεια και το λαό του. Τελικά ο Έκτορας σκοτώνεται κατά τη μονομαχία του με τον μανιασμένο Αχιλλέα, που αποζητά εκδίκηση για το νεκρό Πάτροκλο, θύμα του Έκτορα κατά τη διάρκεια της απουσίας του Αχιλλέα από τη μάχη.
Έχοντας πια χάσει τον πρίγκηπα και αρχιστράτηγο τους οι Τρώες είναι ευάλωτοι και πέφτουν στην παγίδα των Αχαιών. Οι τελευταίοι καταφέρνουν να εισβάλλουν στην Τροία χάρη στο τέχνασμα του πολυμήχανου Οδυσσέα να κατασκευάσει ένα πελώριο ξύλινο ίππο - κρυψώνα για τους Έλληνες πολεμιστές, το οποίο οι ίδιοι οι Τρώες  οδηγούν μέσα από τα τείχη της πόλης, έχοντας πιστέψει πως πρόκειται για δώρο των Δαναών που εγκαταλείπουν την πολιορκία και επιστρέφουν στην πατρίδα τους.
Πράγματι η Τροία πέφτει στα χέρια των Αχαιών και της μανίας τους. Η πόλη τυλίγεται στις φλόγες και οι βιαιοπραγίες δεν έχουν τέλος. Ανάμεσά τους ο Αγαμέμνων σκοτώνει τον βασιλιά Πρίαμο, ενώ ο Αχιλλέας με τη σειρά του πεθαίνει από το βέλος του Πάρη. Τέλος, ο Αινείας μαζί με την Ανδρομάχη, σύζυγο του Έκτορα και την Ελένη προσπαθούν να σωθούν και να  απομακρύνουν τους Τρώες μέσα από τούνελ οδηγώντας τους σε ασφαλές περιβάλλον.
Μαμαντού Ντιά

Βιογραφία

Γεννήθηκε στο Κομπολέ της Σενεγάλης στις 18 Ιουλίου του 1910. Έκανε σπουδές στη σχολή Πόντι (École normale supérieure William Ponty). Η κάθοδός του στην πολιτική έγινε στη Γαλλική Δυτική Αφρική το 1948. Εξελέγη γερουσιαστής το 1949 και παραιτήθηκε από την έδρα του το 1955, όταν διορίστηκε στο πρωθυπουργικό αξίωμα από την Γαλλική Εθνοσυνέλευση. Έγινε πρωθυπουργός στις 18 Μαΐου του 1958 και διατηρήθηκε στο αξίωμα ως τις 18 Δεκεμβρίου του 1962, οπότε και η θέση καταργήθηκε. Η περίοδος της θητείας του στην πρωθυπουργία, επί προεδρίας Σενγκόρ, ήταν συχνά αμφιλεγόμενη και δεν ήταν λίγες οι φορές που οι ριζοσπαστικές σοσιαλιστικές απόψεις του Ντιά συγκρούονταν με εκείνες του μετριοπαθέστερου Σενγκόρ. Το 1962 κατηγορήθηκε ότι σχεδίαζε να ανατρέψει την κυβέρνηση με στρατιωτικό πραξικόπημα. Εξαναγκάστηκε σε παραίτηση και αμέσως μετά συνελήφθη και καταδικάστηκε σε ισόβια κάθειρξη. Παρέμεινε στη φυλακή ως το 1974 και αργότερα του δόθηκε χάρη. Στις αρχές της δεκαετίας του 1980 επεχείρησε να ξαναρχίσει την καριέρα του, ωστόσο το μικρό κόμμα του οποίου ηγείτο είχε ελάχιστη υποστήριξη. Τα τελευταία χρόνια της ζωής του είχε γίνει γνωστός επειδή σχολίαζε την πολιτική επικαιρότητα. Ο Ντιά πέθανε στο Ντακάρ στις 25 Ιανουαρίου του 2009 σε ηλικία 99 ετών.
Spice Islander I

Περιγραφή

Το πλοίο είχε μάκρος 60 μέτρα, με ακτίνα 11,40 μέτρων. Είχε εκτιμηθεί στους 836 κόρους, 663 τόνους καθαρής χωρητικότητας, 225 χωρητικότητα νεκρού φορτίου. Το πλοίο ήταν χειροκίνητο από δύο πετρελαιοκινητήρες Poyaud 12VUD25, 1.560 ίππων (1.160 kW).
Μορφοκλασματική διάσταση

Υπολογισμός της μορφοκλασματικής διάστασης σε δεδομένα πραγματικού κόσμου

Οι μετρήσεις της μορφοκλασματικής διάστασης, όπως αναφέραμε παραπάνω, προέρχονται από τα φράκταλς τα οποία είναι μορφολογικά ορισμένα. Ωστόσο, οργανισμοί και φαινόμενα του πραγματικού κόσμου εκθέτουν ιδιότητες των φράκταλς (δες φράκταλς στη φύση),και έτσι μπορεί συχνά να χαρακτηριστεί η μορφοκλασματική διάσταση ένα σύνολο από δεδομένα που προήλθαν από δειγματοληψία. Οι μετρήσεις της μορφοκλασματικής διάστασης δεν μπορεί να εξαχθούν αμέσως αλλά πρέπει να εκτιμηθούν. Αυτό χρησιμοποιείται σε μια ποικιλία ερευνητικών περιοχών όπως στη φυσική[4], στην ανάλυση εικόνας[5][6], στην ακουστική[7], στη μηδενική Ζίτα συνάρτηση Riemann[8] και ακόμα σε (ηλέκτρο)χημικές διεργασίες[9]. Οι πρακτικές εκτιμήσεις της διάστασης είναι πολύ ευαίσθητες σε αριθμητικό ή πειραματικό θόρυβο και ιδιαίτερα ευαίσθητες σε περιορισμούς για ένα ποσό δεδομένων. Κάποιος  πρέπει να είναι προσεκτικός όσον αφορά σε αξιώματα που βασίζονται σε εκτιμήσεις της μορφοκλασματικής διάστασης, ιδιαίτερα σε αξιώματα της χαμηλής διάστασης δυναμικής συμπεριφοράς. Υπάρχει ένα αναπόφευκτο όριο(ύψος, οροφή), εκτός αν παρουσιάζεται μεγάλος αριθμός δεδομένων από σημεία δεδομένων. Ωστόσο, η μοντελοποίηση ως ένα πολλαπλασιαστικό καταρράκτη (multiplicative cascade) οδηγεί στην εκτίμηση ιδιοτήτων πολλαπλού φράκταλ για σχετικά μικρά σύνολα δεδομένων[10]  : η μέγιστη πιθανότητα που ταιριάζει σε ένα πολλαπλασιαστικό καταρράκτη στο σύνολο δεδομένων όχι μόνο εκτιμάει τις πλήρεις διαστάσεις, αλλά επίσης δίνει λογικές εκτιμήσεις των λαθών (δες την web service[1]).
Μια καλή μέθοδος της μέτρησης της πλαίσιο-μετρήσιμης διάστασης μιας λεκάνης ορίων (basin boundaries), ειδικά όταν είναι ξένα σύνολα, είναι η μέθοδος του αβέβαιου εκθέτη (uncertainty exponent) . Δείτε την χαοτική μίξη (chaotic mixing), για ένα παράδειγμα αριθμητικού υπολογισμού της μορφοκλασματικής διάστασης ενός  (advected contour) κινούμενου οριζόντιου περιγράμματος, συμπεριλαμβάνοντας τον αβέβαιο εκθέτη.